TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

1.számú

JEGYZŐKÖNYV

HATÁROZATAI

NYÍLT ÜLÉS

1/2009./I.19./kt.határozat:


- 2009. január 19.-i ülés napirendjének elfoga-






   dása

2/2009./I.19./kt.határozat:


- Falugondnoki autobeszerzésére kiírt egyszerű 






   közbeszerzése eljárás eredményhirdetése

3/2009./I.19./kt.határozat:


- Alapszolgáltatási Központ társulási megállapo-






   dásával kapcsolatos törvényességi észrevétel






  megtárgyalása

4/2009./I.19./kt.határozat:


- Társulások működéséről történő polgármesteri






  beszámolóval kapcsolatos törvényességi észre-






  vétel megtárgyalása

5/2009./I.19./kt.határozat:


- Polgármester beszámolója a közoktatással kap-






 csolatos társulás munkájáról
6/2009./I.19./kt.határozat:


- Tikos Község Önkormányzatánál 2008.évben






 végzett célellenőrzésről szóló jelentés megtár-






 gyalása

7/2009./I.19./kt.határozat:


- “Margaréta” Óvoda Alapítvány pénzbeni támo-






  gatása

8/2009./I.19./kt.határozat:


-  Együttműködési megállapodás megkötése a So-






  mogy Megyei Katasztrófavédelmi Igazgatóság






  Marcali Kirendeltségével

Zárt ülésen:

9-12/2009./I.19./kt.határozat:

- Szociális kérelmek tárgyalása

1.sz. 

J  E G Y Z Ő K Ö N Y V

Készült: Készült: a Tikos Községi Önkormányzat Képviselő-testületének 2009. év január  hó 19. napján 8,00 órakor a Községháza épületében (Tikos, Iskola u.16.) megtartott  nyilvános  üléséről.

Jelen vannak:  Kónya László polgármester



Bálint András képviselő



Kiss Zoltán Aladárné képviselő

                        Nagy Imre alpolgármester



Rajkai Istvánné képviselő



Vida Józsefné képviselő

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja , hogy a testület nyilvános  ülése határozatképes, az ülést megnyitja. Javaslatot tesz a tárgyalandó napirendi pontokra.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

1/2009./I.19./kt.határozat:
Tikos Község Önkormányzatának Képviselő-testülete a 2009.év január hó 19.napján az alábbi napirendet tárgyalja:

Napirend: 1.) Falugondnoki autó beszerzésére kiírt egyszerű közbeszerzési eljárás eredmény-

           hirdetése


           Előadó: Kónya László polgármester


      2.)Alapszolgáltatási Központ társulási megállapo-

          dásával kapcsolatos törvényességi észrevétel

          megtárgyalása

          Előadó: Kónya László polgármester


      3.)Társulások működéséről történő polgármesteri

          beszámolóval kapcsolatos törvényességi észre-

          vétel megtárgyalása, polgármester beszámolója a közoktatási társulás és az 

          Alapszolgáltatási Közont tevékenységéről.
                      Előadó: Kónya László polgármester


      4.) Tikos Község Önkormányzatánál 2008.évben végzett célellenőrzésről szóló

           jelentés megtárgyalása
                       Előadó: Kónya László polgármester


      5 .) Egyéb ügyek.

Határidő: azonnal

Felelős: Kónya László polgármester

1.)Napirend tárgyalása
Falugondnoki autó beszerzésére kiírt egyszerű közbeszerzési eljárás eredményhirdetése

Előadó: Kónya László polgármester

(Az írásos előterjesztés jelen jkv. mellékletét képezi.)
Kónya László:

A Képviselő-testület a 31/2008./IV.3./kt. határozatával döntött arról, hogy pályázatot nyújt be a meglévő falugondnoki auto cseréjére. A pályázat elbírálásra került, megérkezett az értesítés arról, hogy az Önkormányzatot 7.519.536.-   Ft támogatásban részesítik. A pályázati kiírással ellentétben az MVH tájékoztatása szerint a gépjármű beszerzésére közbeszerzési eljárást kell lefolytatni, egyszerű közbeszerzési eljárásról van szó, a testület a 102/2008./XI.5./kt.határozatával döntött az eljárás megindításáról és arról is, hogy ezzel a kaposvári székhelyű Kapos Hidro Kft.-t megbízza.  

A megbízott Kft. az eljárást lefolytatta, és és megküldte a “Tikos Község Önkormányzata részére 9 személyes új kisbusz beszerzése” tárgyú egyszerű közbeszerzési eljárás eredményére vonatkozó értékelési javaslatát, amelyet ismertet a testülettel, és jelen jkv. mellékletét képezi. Az ajánlattételi felhívás 3 autókereskedésnek került elküldésre, határidőre egy db ajánlat érkezett. A javaslat alapján az Autó Máté Siófok, Fő u.24. ajánlata megfelel az ajánlattételi felhívásban megfogalmazott formai és tartalmi követelményeknek. 

Javasolja a testületnek, hogy az írásos javaslat alapján a pályázat nyertesének az Autó Máté Siófok, Fő u.24. sz. alatti ajánlattevőt hirdesse ki.

A képviselő-testület a szóbeli előterjesztésben foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:
2/2009./I.19./kt.határozat:
a.) Tikos Község Önkormányzatának Képviselő-testülete a 102/2008./XI.5./kt.határozatával  - Tikos Község Önkormányzata részére 9 személyes új kisbusz beszerzése” tárgyú falugondnoki autóra kiírt, a megbízott Kaposhidro Kft. Kaposvár által lefolytatott egyszerű közbeszerzési eljárást lezárja, a közbeszerzési eljárás nyerteseként, a közbeszerzési eljárás lefolytatásával megbízott írásos javalata alapján az Autó Máté Kft. (8600. Siófok, fő u.24.) kihirdeti.

b.) Tikos Község Önkormányzatának Képviselő-testülete felhatalmazza a polgármestert, hogy az auto megrendelése tárgyában a nyertes Autó Máté Kft.-vel kösse meg.

Határidő: azonnal

Felelős: Kónya László polgármester

2.)Napirend tárgyalása:

Alapszolgáltatási Központ társulási megállapodásával kapcsolatos törvényességi észrevétel megtárgyalása

Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:
Ismerteti a testület tagjaival a Dél-Dunántúli Regonális Közigazgatási Hivatal 3-2238/2008./sz törvényességi észrevételében foglaltakat. Tájékoztatja a testület tagjait, hogy a törvényességi észrevételben foglalt társulási megállapodás, valamint az ahhoz szorosan kapcsolódó alapító okirat, mely a balatonkeresztúri székhelyű Alapszolgáltatási Központ fenntartására vonatkozik, módosításának előkészítése a balatonkeresztúri gesztor által folyamatban van. A tervezetek elkészülte után a testület elé tárja elfogadás céljából.
A képviselő-testület tagjai az írásos előterjesztésben foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

3/2009./I.19./kt.határozat:
Tikos Község Önkormányzatának Képviselő-testülete a Dél-Dunántúli Regionális Közigazgatási Hivatal 3-2238/2008. sz.-ú törvényességi észrevételében foglaltakat megismerte, megtárgyalta, azt elfogadja.

A képviselő-testület a gesztor önkormányzat által elkészített, társulási megállapodás és alapító okirat módosítását annak elkészülte után napirendre tűzi.

Határidő: azonnal

Felelős: Kónya László polgármester

3.)Napirend tárgyalása:

Társulások működéséről történő polgármesteri
beszámolóval kapcsolatos törvényességi észrevétel megtárgyalása, polgármester beszámolója a közoktatási társulás, valamint az Alapszolgáltatási Központ  tevékenységéről

Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:
Ismerteti a testületettel a társulások munkájáról történő beszámolóval kapcsolatos törvényességi észrevételt. 
Valamint szóbeli előterjesztést tesz a közoktatással kapcsolatos társulás 2007.évi és 2008.évi munkájával kapcsolatosan.

A képviselő-testület az írásos törvényességi észrevételt, valamint a polgámester szóbeli előterjesztését megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

4/2009./I.19./kt.határozat:

Tikos Község Önkormányzatának Képviselő-testülete  a Dél-Dunántúli Regionális Közigazgatási Hivatal 3-2264/2008.sz. törvényességi észrevételében foglaltakat megismerte, megtárgyalta, azt elfogadja.

Határidő: azonnal

Felelős: Kónya László polgármester

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

5/2009./I.19./kt.határozat:

a.) Tikos Község Önkormányzatának Képviselő-testülete a polgármester beszámolóját a balatonszentgyörgyi székhelyű “Dobó István” Általános Iskola és a balatonszentgyörgyi székhelyű “Margaréta” Óvoda fenntartására működő társulások munkájáról szóló beszámolót megismerte, megtárgyalta.

b.) A képviselő-testület a balatonkeresztúri székhelyű Alapszolgáltatási Központ 2007.évi végzett munkájáról szóló beszámolót 2008.év folyamán megtárgyalta, azt a társulás munkájáról szóló beszámolóval egyenértékűnek tekinti.

c.) A képviselő-testület felkéri a polgármestert, hogy a Központi Háziorvosi Ügyeleti társulás beszámolóját a Marcali Többcélú Kistérségi Társulástól kérje meg, és azt terjessze a testület elé.
Határidő: azonnal

Felelős: Kónya László polgármester

4.) Napirend tárgyalása:
Tikos Község Önkormányzatánál 2008.évben végzett célellenőrzésről szóló jelentés megtárgyalása

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

6/2009./I.19./kt.határozat:

Tikos Község Önkormányzatának Képviselő-tesülete a Dél-Dunántúli Regionális Közigazgatási Hivatal Tikos Község Önkormányzatánál végzett – szociális és gyermekvédelmi, gyermekjóléti alapszolgáltatások biztosítása, közoktatási feladatok ellátása, egészségügyi szolgáltatások biztosítása tárgykörben – ellenőrzésről szóló írásos jelentésben foglaltakat megismerte, megtárgyalta, azt elfogadja.

A képviselő-testület az ellenőrzést által feltárt hiányosságok pótlásáról gondoskodik.

Határidő: azonnal

Felelős: Kónya László polgármester

5.) Napirend tárgyalása
Egyéb ügyek

5.1. “Margaréta” Óvoda Alapítványa pénzbeni támogatás iránti kérelme
Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:

Javasolja 15.000.- Ft pénzbeni támogatás megállapítását.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

7/2009./I.19./kt. határozat:

Tikos Község Önkormányzatának Képviselő-testülete a “Margaréta” Óvoda Alapítvány Balatonszentgyörgy, Csillagvár u.4. pénzbeni támogatás iránti kérelmét megismerte, megtárgyalta, a kérelmező részére a 2009.évi költségvetési kiadásai terhére 15.000.- Ft támogatást állapít meg.

Felkéri a pénzügyi előadót a megállapított támogatás átutalására.

Határidő: azonnal

Felelős: Kónya László polgármester

5.2. Együttműködési Megállapodás megkötése Somogy Megyei Katasztrófavédelmi Igazgatóság Marcali Kirendeltségével
Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

8/2009./I.19./kt.határozat:

Tikos Község Önkormányzatának Képviselő-tesülete Együttműködési Megállapodást köt a Somogy Megyei Katasztrófavédelmi Igazgatóság Marcali Kirendeltségével. Lakosságarányosan a 138 fő x 55.- Ft, azaz mindösszesen 7.590.- Ft pénzbeni hozzájárulást a 2009.évi költségvetési kiadásai terhére biztosítja.

Felkéri a pénzügy előadót, hogy a megállapított hozzájárulás összegét a KHB 10403947-39411321-00000000 sz. számlára utalja át.

Határidő: azonnal

Felelős: Kónya László polgármester

5.3. A képviselő-testület egyhangúlag a továbbiakban tárgyalandó ügyekre – jellegük miatt – zárt ülést rendel el,  a nyilvános ülést berekeszti.

k.m.f.t.
Kónya László








             Török Csilla
polgármester








             körjegyző

